ai4bharat/Pralekha huggingface dataset:
பாதுகாப்பு அமைச்சகம்
விடுதலையின் அம்ரித் மகோத்சவத்தை முன்னிட்டு கொச்சியில் இருந்து கோவா வரை படகுப் போட்டி
விடுதலையின் அம்ரித் மகோத்சவ நடவடிக்கைகளின் ஒரு பகுதியாக, கொச்சியில் இருந்து கோவா வரை கடலோர படகுப்போட்டியை இந்திய கடற்படை படகோட்ட சங்கத்தின் கீழ் இந்திய கடற்படை நடத்துகிறது.
இந்த நிகழ்வில் ஆறு இந்திய கடற்படை கப்பல்கள்- மஹாதே, தாரிணி, புல்புல், நீல்காந்த், கடல்புறா மற்றும் ஹரியால்- பங்கேற்கின்றன. 24 அக்டோபர் 2021 தொடங்கி சுமார் ஐந்து நாட்களுக்கு நடைபெற உள்ள இந்த போட்டி கொச்சியில் உள்ள கடற்படைத் தளத்திலிருந்து கோவா வரை தோராயமாக 360 கடல் மைல் தூரத்திற்கு நடைபெறும்.
பங்கேற்கும் குழுவினருக்கு சாகசம் மற்றும் கடல் படகோட்டம் ஆகிய உணர்வுகளை வளர்ப்பதை நோக்கமாகக் கொண்டு இந்த படகுப் போட்டி நடத்தப்படுகிறது.
இந்திய பாய்மர படகுகள் சங்கத்தை சேர்ந்த படகுகளும் இந்த போட்டியில் கலந்து கொள்ளும். பங்கேற்பாளர்கள் கடந்த ஒரு மாதமாக இந்த நிகழ்விற்காக பயிற்சி செய்து வருகின்றனர், மேலும் அவர்களின் திறமைகளை மேம்படுத்துவதற்காக கொச்சியில் கேப்சூல் பயிற்சியும் பெற்றுள்ளனர்.
கேப்டன் விபுல் மெஹேரிஷி, கேப்டன் அதுல் சின்ஹா, லெப்டினன்ட் கமான்டர் கே பெட்னேகர், லெப்டினன்ட் கமான்டர் பாயல் குப்தா போன்ற தேசிய அளவில் பல்வேறு நிகழ்வுகளில் பதக்கங்களை வென்றவர்கள் இந்திய கடற்படை சார்பாக இந்த படகு போட்டியில் கலந்து கொள்கின்றனர்.
கடல் படகோட்டம் மிகவும் கடினமான சாகச விளையாட்டாகும், இதன் மூலம், இந்திய கடற்படை சாகச உணர்வை வளர்க்கிறது, அதே நேரத்தில் வழிசெலுத்தல், தகவல் தொடர்பு, இயந்திரங்களின் தொழில்நுட்ப செயல்பாடுகள், இன்மார்சாட் கருவிகளின் செயல்பாடு, தளவாட திட்டமிடல் போன்ற அத்தியாவசிய கடல்சார் திறன்களையும் இது மேம்படுத்துகிறது. இதன் மூலம் இந்திய கடற்படையின் திறன் மேம்படுகிறது.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1765877
----
(Visitor Counter : 245
மத்திய அமைச்சரவை
இடதுசாரி தீவிரவாதத்தால் பாதிக்கப்பட்ட பகுதிகளில் மொபைல் இணைப்பு அளிக்க மத்திய அமைச்சரவை ஒப்புதல்
இடதுசாரி தீவிரவாதத்தால் பாதிக்கப்பட்ட 10 மாநிலங்களின் 96 மாவட்டங்களில் உள்துறை அமைச்சகத்தால் அடையாளம் காணப்பட்ட மக்கள் வசிக்கும் உள்ளடக்கப்படாத, 4072 கோபுரங்கள் அமைந்துள்ள பகுதிகளில் மொபைல் சேவைகளை அளிப்பதற்கு யுனிவர்சல் சேவை பொறுப்பு நிதி ஆதரவுடனான திட்டத்திற்கு பிரதமர் திரு. நரேந்திர மோடி தலைமையில் நடைபெற்ற மத்திய அமைச்சரவை கூட்டத்தில் ஒப்புதல் அளிக்கப்பட்டது. இந்தத் திட்டத்திற்கான மொத்த செலவு ரூ. 7,330 கோடியாக இருக்கும்.
இடதுசாரி தீவிரவாதத்தால் பாதிக்கப்பட்ட பகுதிகளில் இந்த கட்டமைப்பு பாதுகாப்பு பணியாளர்களால் பயன்படுத்தப்படும். இந்தத் திட்டம் உள்ளடக்கம் செய்யப்படாத குடியிருப்பு கிராமங்களில் உள்ள மக்கள் இந்தப் பகுதிகளில் பொருளாதார நடவடிக்கை மேம்படுத்திக் கொள்ள உதவும் வகையில் மொபைல் சேவைகளை அளிக்கும். இது பின் தங்கிய, இடதுசாரி தீவிரவாதத்தால் பாதிக்கப்பட்ட பகுதிகளில் இ-நிர்வாக செயல்பாடுகளுக்கு ஊக்கம் அளிக்கும் வகையில் டிஜிட்டல் மொபைல் இணைப்பை அளிக்கும்.
10 மாநிலங்களில் கோபுரம் அமைக்க திட்டமிடப்பட்டுள்ள இடங்களின் எண்ணிக்கை:
|
|
வ.எண்.
|
|
மாநிலங்கள்
|
|
மாவட்டங்கள்
|
|
கோபுரங்களின் எண்ணிக்கை
|
|
1
|
|
ஆந்திர பிரதேசம்
|
|
8
|
|
429
|
|
2
|
|
பீகார்
|
|
8
|
|
412
|
|
3
|
|
சத்தீஸ்கர்
|
|
16
|
|
1028
|
|
4
|
|
ஜார்க்கண்ட்
|
|
21
|
|
1054
|
|
5
|
|
மத்திய பிரதேசம்
|
|
1
|
|
26
|
|
6
|
|
மகாராஷ்டிரா
|
|
2
|
|
136
|
|
7
|
|
ஒடிசா
|
|
18
|
|
483
|
|
8
|
|
தெலங்கானா
|
|
14
|
|
118
|
|
9
|
|
உத்தர பிரதேசம்
|
|
3
|
|
179
|
|
10
|
|
மேற்கு வங்கம்
|
|
5
|
|
207
|
|
மொத்தம்
|
|
10 மாநிலங்கள்
|
|
96
|
|
4072
Background:
அ. இடதுசாரி பயங்கரவாதம் பாதிக்கப்பட்ட பகுதிகள் முதல் கட்ட திட்டம்
- இடதுசாரி தீவிரவாதத்தால் பாதிக்கப்பட்ட பகுதிகளில் 2ஜி தொழில்நுட்பத்தை பயன்படுத்தி மொபைல் சேவைகளை அளிக்கும் முதல் கட்ட திட்டத்தில் ரூ. 4080.78 கோடி ஒப்புதல் அளிக்கப்பட்டு திட்டம் நிறைவடைய உள்ளது.
- மொத்தம் 2335 இடங்களில் இன்று வரை 2335 இடங்களில் செயல்படுகின்றன
B. இடதுசாரி தீவிரவாதத்தால் பாதிக்கப்பட்ட பகுதிகளில் இரண்டாம் கட்ட திட்டம்
- 10 மாநிலங்களின் 96 மாவட்டங்களில் பணியமர்த்தப்பட்டுள்ள பாதுகாப்பு படைகளின் தொடர்புத் தேவைக்காக சம்பந்தப்பட்ட மாநிலங்களுடன் ஆலோசனை நடத்தி உள்துறை அமைச்சகம் 4072 கோபுரம் அமையும் இடங்களை அடையாளம் கண்டு தொலைத்தொடர்புத் துறைக்கு 2017 அக்டோபர் 27ம் தேதி தெரிவித்துள்ளது.
- இரண்டாம் கட்டத்தில் சந்தாதாரர்களின் தேவைக்கேற்ப தொழில்நுட்பம் மேம்படுத்தப்பட்டுள்ளது. மொபைல் இணைப்பு அளிக்க இந்த இடங்களில் தற்போது 2 மற்றும் 4ஜி தொழில்நுட்பம் அளிக்கப்பட்டுள்ளது.
சாலைப் போக்குவரத்து மற்றும் நெடுஞ்சாலைத்துறை அமைச்சகம்
சிறந்த கண்காணிப்பு மற்றும் ஒருங்கிணைப்புக்காக அனைத்து 100 பொலிவுறு நகரங்களிலும் ஒருங்கிணைந்த கட்டளை மற்றும் கட்டுப்பாட்டு மையங்கள் செயல்படுத்தப்பட்டன
கடந்த ஜூன் 25, 2015-ம் ஆண்டு பொலிவுறு நகரங்கள் இயக்கத்தை மத்திய அரசு தொடங்கியது. ஜனவரி 2016 முதல் ஜூன் 2018 வரை 4 சுற்றுகளாக நடத்தப்பட்ட போட்டியின் மூலம் 100 பொலிவுறு நகரங்கள் தேர்ந்தெடுக்கப்பட்டனர்.
சிறந்த கண்காணிப்பு மற்றும் ஒருங்கிணைப்புக்காக அனைத்து 100 பொலிவுறு நகரங்களிலும், ஒருங்கிணைந்த கட்டளை மற்றும் கட்டுப்பாட்டு மையங்கள் செயல்படுத்தப்பட்டன. 100 ஒருங்கிணைந்த கட்டளை மற்றும் கட்டுப்பாட்டு மையங்களில் 30 மையங்கள் தானியங்கி எண் பலகை, ஒருங்கிணைந்த போக்குவரத்து மேலாண்மை முறை போன்ற போக்குவரத்து மேலாண்மை விவகாரங்களில் செயல்பட்டு வருகிறது.
அகமதாபாத், சூரத், சண்டிகர், கான்பூர், லூதியானா, நாசிக், சகரன்பூர், உஜ்ஜெய்ன், விசாகப்பட்டினம் உள்ளிட்ட நகரங்களில் போக்குவரத்து மேலாண்மை முறை அமைப்புகள் இடம்பெற்றுள்ளன.
போக்குவரத்து விதிகளை மீறியதற்காக நாடு முழுவதும் பல்வேறு மாநிலங்களில் ஒருங்கிணைந்தப் போக்குவரத்து மாநிலங்களின் மூலம் அபராதம் விதிக்கப்பட்டது. 10.3.2023-ம் ஆண்டு வரை தமிழ்நாட்டில், கோயம்பத்தூர், சென்னை, கரூர், சேலம், திருச்சிராப்பள்ளி ஆகிய நகரங்களில் அளிக்கப்பட்ட மொத்த அபராத ரசீதுகளும், அதற்கான தொகையும், ஈட்டப்பட்ட வருவாயும் வெளியிடப்பட்டுள்ளன.
இத்தகவலை மத்திய சாலைப்போக்குவரத்து மற்றும் நெடுஞ்சாலைத் துறை அமைச்சர் திரு நிதின் கட்கரி மாநிலங்களவையில் எழுத்துப்பூர்வமாக தெரிவித்தார்.
பாதுகாப்பு அமைச்சகம்
தமிழ்நாடு பாதுகாப்பு தொழில்துறை வழித்தடத்தில் 42 தொழில்களுக்கு புரிந்துணர்வு ஒப்பந்தங்கள்
தமிழ்நாடு தொழில் வளர்ச்சி ஆணையத்திடம் பெறப்பட்ட தகவலின்படி, தமிழ்நாடு பாதுகாப்பு தொழில்துறை வழித்தடத்திற்கான, செயல்படுத்தும் முகமை 42 தொழில்களுக்கான புரிந்துணர்வு ஒப்பந்தங்கள் மூலம், ரூ.11,359 கோடி மதிப்பிலான முதலீட்டை ஈட்டியுள்ளது. தமிழ்நாடு பாதுகாப்பு தொழில்துறை வழித்தடத்தில் உள்ள தொழில்கள் மூலம் ரூ.3,176 கோடி முதலீடு செய்யப்பட்டுள்ளது.
பல்வேறு சலுகைகள் வாயிலாக முதலீட்டாளர்களுக்கு உதவும் வகையில், அந்தந்த மாநில அரசுகள் தங்களுக்கான சொந்த விண்வெளி மற்றும் பாதுகாப்புக் கொள்கைகளை கொண்டுள்ளன. முதலீட்டாளர்களின் பிரச்சினைகளை புரிந்து கொள்வதற்கும், தீர்ப்பதற்கும், பாதுகாப்பு பொதுத்துறை நிறுவனங்கள் மற்றும் தனியார் முதலீட்டாளர்களுடன் மாநில மற்றும் யூனியன் பிரதேச அரசுகளால் முயற்சி மேற்கொள்ளப்படுகிறது.
புதிய பாதுகாப்பு நிறுவனங்களுக்கு அவற்றின் தேவைக்கேற்ப மனிதவளத்தை பயன்படுத்தும் அதிகாரம் உள்ளது.
இந்த தகவலை மக்களவையில் நாடாளுமன்ற உறுப்பினர் திரு.கே.சண்முகம் சுந்தரம் மற்றும் பிற நாடாளுமன்ற உறுப்பினர்கள் எழுப்பிய கேள்விக்கு மத்திய அமைச்சர் திரு.அஜய் பட் எழுத்துப்பூர்வமாக அளித்த பதிலில் குறிப்பிட்டுள்ளார்.
மேலும் தகவல்களுக்கு இதன் ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1843765
குடியரசுத் துணைத் தலைவர் செயலகம்
இளைய சமுதாயத்தினர் தங்களது அடிப்படை கடமைகளை திறம்பட ஆற்றவேண்டும்: குடியரசு துணைத் தலைவர் திரு ஜெக்தீப் தன்கர்
இளைய சமுதாயத்தினர் தங்களது அடிப்படை கடமைகளை திறம்பட ஆற்றவேண்டும் என்று குடியரசு துணைத் தலைவர் திரு ஜெக்தீப் தன்கர் கூறியுள்ளார். குறிப்பாக, சுற்றுச்சூழலை காப்பது தொடர்பான அடிப்படை கடமையாற்ற வேண்டும் என்று அவர் தெரிவித்தார்.
குடியரசு தின அணிவகுப்பில் பங்கு கொண்ட தேசிய நாட்டு நலப்பணிக் குழுவினரோடு கலந்துரையாடல் நிகழ்வின் போது, சமூக மேம்பாட்டுக்காக மாணவர்களின் பங்கு சிறப்பாக உள்ளது என்று குடியரசு துணைத் தலைவர் கூறினார். இந்த தேசிய நாட்டு நலப்பணிக் குழுவில் மாணவர்களுக்காக இணையாக மாணவிகளின் எண்ணிக்கையும் இருப்பது சிறப்பு அம்சமாகும் என்றும், உலகளவில் தலைமை பொறுப்புகளிலும் இத்தகைய சமன்நிலை இருப்பது குறிப்பிடத்தக்கது என்றும் அவர் கூறினார்.
தற்போது இந்தியா வளர்ச்சிப் பாதையில் வேகமாக முன்னேறி வருகிறது என்றும், விடுதலைப் பெருவிழாவின் முக்கிய காலக்கட்டத்தில் இருப்பது முக்கியத்துவம் வாய்ந்ததாக கருதப்படுகிறது என்றும் திரு ஜெக்தீப் தன்கர் குறிப்பிட்டார்.
இந்தியாவின் தொழில்நுட்ப சாதனைகள், பொருளாதார மேம்பாடு மற்றும் நல்வாழ்வு திட்டங்கள் குறித்து இளைய சமூகத்தினர் பெருமை கொள்ள வேண்டும் என்று குடியரசு துணைத் தலைவர் வலியுறுத்தினார்.
சிறப்பு சேவைகள் மற்றும் கட்டுரைகள்
அஞ்சலக ஆன்லைன் கோடை கால முகாம்: விண்ணப்பிக்க கடைசி தேதி நீட்டிப்பு
சிறப்பு தபால் தலை சேகரிப்பதை குழந்தைகளின் மனதில் ஒரு பொழுதுபோக்காக விதைக்க, சென்னை அண்ணாசாலை தலைமை அஞ்சலகத்தின் சிறப்பு தபால்தலை மையம், 2021 மே மாதத்தில் ஆன்லைன் முறை மூலம் ”கோடை கால முகாமை” பின்வரும் அமர்வுகளில் ஏற்பாடு செய்துள்ளது :
|
|
எண்.
|
|
அமர்வுகள்
|
|
காலம்
|
|
நேரம்
|
|
1.
|
|
தொகுதி 1
|
|
05.05.2021 - 07.05.2021
|
|
காலை 10.30 – 12.30
|
|
2.
|
|
தொகுதி 2
|
|
11.05.2021 - 13.05.2021
|
|
காலை 10.30 – 12.30
|
|
3.
|
|
தொகுதி 3
|
|
19.05.2021 - 21.05.2021
|
|
காலை 10.30 – 12.30
|
|
4.
|
|
தொகுதி 4
|
|
26.05.2021 - 28.05.2021
|
|
காலை 10.30 – 12.30
தற்போதைய கொவிட் தொற்று நிலைமையைக் கருத்தில் கொண்டு விண்ணப்ப கடைசி தேதி 30.04.2021 வரை நீட்டிக்கப்பட்டுள்ளது.  கடைசி தேதிக்குப் பிறகு அளிக்கப்படும் விண்ணப்பம் ஏற்கப்படாது.
8 முதல் 14 வயதிற்குட்பட்ட ஆர்வமுள்ள குழந்தைகள்  ஒரு நபருக்கு ரூ.250/- பதிவு கட்டணமாக செலுத்தி இந்த முகாமில் சேரலாம். நுழைவுக் கட்டணத்தை, காசோலை அல்லது டிமாண்ட் டிராப்ட் மூலம், “தலைமை அஞ்சலக அதிகாரி, அண்ணா சாலை தலைமை அஞ்சலகம், சென்னை 600 002” என்ற பெயருக்கு அனுப்ப வேண்டும். நுழைவுக் கட்டணத்தை விண்ணப்பத்துடன்  விரைவுத்தபால் / பதிவுத்தபால் மூலமாக மட்டுமே “தலைமை அஞ்சலக அதிகாரி, அண்ணா சாலை தலைமை அஞ்சலகம், சென்னை 600 002” என்ற முகவரிக்கு அனுப்ப வேண்டும்.
நுழைவுக் கட்டணம் பின்வருவனவற்றிற்கு பயன்படுத்தப்படும் :
- பங்கேற்பாளரின் பெயரில் புதிய தபால் தலை கணக்கில் வரவு வைக்கப்படும். புதிய நினைவு முத்திரைகள், தொகை உள்ள வரை பங்கேற்பாளருக்கு அனுப்பப்படும். மேலும், எதிர்காலத்தில் பங்கேற்பாளர்கள் தங்கள் கணக்கில் ரீசார்ஜ் செய்து கொள்ளலாம்.
- மேலும் கோடைக்கால முகாமிற்கு தேவையான தபால்தலை பொருட்கள் பங்கேற்பாளர்களுக்கு தபால் மூலம் அனுப்பப்படும்.
தொகுதிகள் / அமர்வுகள் அண்ணா சாலை தபால் நிலையத்தால் மட்டுமே ஒதுக்கப்படும். ஒதுக்கப்பட்ட தொகுதிகள் / அமர்வுகள் மற்றும் கோடைக்கால முகாமுக்காக உருவாக்கப்பட்ட “Link for webinar” மின்னஞ்சல் மூலமாக அனுப்பப்படும்.
கோடைக்கால முகாம் முடிந்ததும், பங்கேற்பாளர்களுக்கு தபால் மூலம் சான்றிதழ் அனுப்பப்படும். எந்தவொரு கேள்விகளுக்கும் தயவுசெய்து  9600113460 மற்றும் 044-28543199 என்ற எண்ணில் தொடர்பு கொள்ளவும்.
இந்தத் தகவல், சென்னை அண்ணாசாலை தலைமை அஞ்சலக அதிகாரி திரு.சு.குமார் வெளியிட்டுள்ள செய்திக் குறிப்பில் தெரிவிக்கப்பட்டுள்ளது.
•••••
(Visitor Counter : 36
சாலைப் போக்குவரத்து மற்றும் நெடுஞ்சாலைத்துறை அமைச்சகம்
காப்புறுதி உத்தரவாத பத்திரங்கள் தொடர்பான பங்குதாரர்களுடன் தேசிய நெடுஞ்சாலை ஆணையம் கலந்துரையாடல்
தேசிய நெடுஞ்சாலை ஆணைய ஒப்பந்தங்களுக்கான காப்பீட்டு உத்தரவாத பத்திரங்களை விரைவாக ஏற்றுக்கொள்வது குறித்து பங்குதாரர்களுடன் தேசிய நெடுஞ்சாலை ஆணையம் ஒரு ஆலோசனை அமர்வை ஏற்பாடு செய்தது. தேசிய நெடுஞ்சாலை ஆணையத்தின் உறுப்பினர்  திரு ராஜேந்திர குமார், தேசிய நெடுஞ்சாலை ஆணையத்தின் நிபுணரும், ஆலோசகருமான திரு நிலேஷ் சாத்தே மற்றும் டி.எஃப்.எஸ் இயக்குநர்  திருமதி மந்தாகினி பலோதி ஆகியோர் தலைமையில் நடைபெற்ற அமர்வில் பல்வேறு காப்பீட்டு நிறுவனங்களின் பிரதிநிதிகள், ஒப்பந்ததாரர்கள், தொழில் வல்லுநர்கள் மற்றும் தேசிய நெடுஞ்சாலை ஆணையத்தின் மூத்த அதிகாரிகள் கலந்து கொண்டனர். பங்குதாரர்களுடனான ஆலோசனைக் கூட்டத்தில், வங்கி உத்தரவாதங்களுக்குப் பதிலாக உத்தரவாத பத்திரங்களை பரவலாக ஏற்றுக்கொள்வதற்கான சாத்தியக்கூறுகளை ஆராய்வதற்கும் செயல்பாட்டு தடைகளை நீக்குவதற்கும் பல்வேறு அம்சங்கள் குறித்து விவாதிக்கப்பட்டது.
ஏல பாதுகாப்பு அல்லது செயல்திறன் பாதுகாப்பு வைப்புத்தொகையை சமர்ப்பிப்பதற்கான கூடுதல் முறையாக காப்பீட்டு உத்தரவாத பத்திரங்களின் பயன்பாட்டை பகுப்பாய்வு செய்யுமாறு காப்பீட்டு நிறுவனங்கள் மற்றும் ஒப்பந்ததாரர்களை தேசிய நெடுஞ்சாலை ஆணையம் வலியுறுத்தியுள்ளது. காப்பீட்டு உத்தரவாத பத்திரங்கள் வெளியிடப்படும் போது, செலவு குறைந்ததாகவும், தேசிய நெடுஞ்சாலை ஆணைய திட்டங்களுக்கு போதுமான பாதுகாப்பை வழங்குவதாகவும் இருக்கும்.
காப்பீட்டு உத்தரவாத பத்திரங்கள் என்பது காப்பீட்டு நிறுவனங்கள் 'உத்தரவாதமாக' செயல்படும் கருவிகள் மற்றும் ஒப்புக்கொள்ளப்பட்ட விதிமுறைகளின்படி ஒப்பந்ததாரர் தனது கடமையை நிறைவேற்றுவார் என்பதற்கான நிதி உத்தரவாதத்தை வழங்குகிறது. உலகளாவிய உத்தரவாத காப்பீட்டு சந்தை அளவு இந்தியாவின் பங்களிப்பு இல்லாமல் சுமார் 29.5 பில்லியன் அமெரிக்க டாலர் ஆகும்.
உலகின் மூன்றாவது பெரிய கட்டுமான சந்தையாக இந்தியா மாறும் என்று எதிர்பார்க்கப்படுகிறது. இந்திய உள்கட்டமைப்பு துறைக்கு மட்டும் 2023 ஆம் ஆண்டில் ரூ.2.70 லட்சம் கோடி வங்கி உத்தரவாதங்கள் தேவைப்படும் என்று மதிப்பிடப்பட்டுள்ளது. இது ஆண்டு அடிப்படையில் 6 முதல் 8 சதவீதம் வரை வளரும் என்று எதிர்பார்க்கப்படுகிறது.
------------
AD/ANU/IR/RS/GK
(Visitor Counter : 61
பிரதமர் அலுவலகம்
‘வனிஜ்ய பவன்’ மற்றும் நிர்யாத் இணையதளத்தின் துவக்க விழாவில் பிரதமரின் உரை
எனது அமைச்சரவை நண்பர்கள் திரு பியூஷ் கோயல் அவர்களே, திரு சோம் பர்காஷ் அவர்களே, திருமதி அனுப்பிரியா பட்டேல் அவர்களே, தொழில்துறை மற்றும் ஏற்றுமதிகளைச் சேர்ந்த நண்பர்களே, இதர பிரமுகர்களே, தாய்மார்களே, அன்பர்களே!
புதிய இந்தியாவை நோக்கி கடந்த 8 ஆண்டுகளாக நாடு முன்னேறி வரும் பாதையில், குடிமக்களை மையமாகக்கொண்ட ஆளுகையின் ஒரு பகுதியாக இன்று மேலும் ஒரு முக்கிய நடவடிக்கை எடுக்கப்பட்டுள்ளது. புதிய மற்றும் நவீன வணிக கட்டிடம் மற்றும் ஏற்றுமதி தளத்தின் வடிவத்தில் புதிய அன்பளிப்புகளை நாடு பெற்றுள்ளது. நாட்டின் முதல் தொழில்துறை அமைச்சரான டாக்டர் ஷ்யாமா பிரசாத் முகர்ஜியின் நினைவு நாள், இன்று. அவரது கொள்கைகள், முடிவுகள், உறுதிப்பாடுகள் மற்றும் சாதனைகள், சுதந்திர இந்தியாவிற்கு வழிகாட்டியதில் முக்கியமாக இருந்துள்ளன.
நண்பர்களே,
அரசுடன் தொடர்பு கொள்ளும்போதும், அரசின் வசதிகளை அணுகும்போதும் ஒருவரும் அசௌகரியப்படக் கூடாது என்ற அணுகுதலை எளிதாக்குவதற்கு அரசு முன்னுரிமை அளிக்கிறது. அடிப்படை வசதிகள், வங்கி மற்றும் அரசின் கொள்கை தயாரிப்பை நாட்டு மக்கள் அணுகச் செய்வதுதான் கடந்த எட்டு ஆண்டுகளில் ஆளுகை மாதிரியின் மிக முக்கிய அம்சமாக இருந்து வருகிறது. அரசு திட்டங்களின் பயன்கள் பாரபட்சமின்றி ஒவ்வொருவரையும் சென்றடையும் போது மட்டும்தான் ஒட்டுமொத்த வளர்ச்சி என்பது சாத்தியமாகும்.
நண்பர்களே,
இந்த கட்டிடத்தின் அடிக்கல் நாட்டு விழாவின் போது, புதிய கண்டுபிடிப்புகள் மற்றும் சர்வதேச புத்தாக்க குறியீட்டு வளர்ச்சியின் அவசியம் குறித்து நான் வலியுறுத்தியிருந்தேன். சர்வதேச புத்தாக்க குறியீட்டில் இன்று நாம் 46-வது இடத்தில் இருப்பதுடன் தொடர்ந்து முன்னேறி வருகிறோம். அடிக்கல் நாட்டு விழாவின்போது, எளிதான வர்த்தகத்தகத்தை மேற்கொள்ளும் நடவடிக்கைகளை மேம்படுத்துவது குறித்து நாம் ஆலோசித்தோம். இன்று இந்தக் கட்டிடம் திறக்கப்படும்போது 32,000க்கும் மேற்பட்ட தேவையற்ற விதிகள் நீக்கப்பட்டுள்ளன. புதிய இந்தியாவில் அர்ப்பணிப்புடன் சாதிக்கும் அணுகுமுறைக்கு, நமது ஏற்றுமதி சூழலியல் ஓர் சிறந்த உதாரணம். சர்வதேச ஏற்றுமதிகளை அதிகரிப்பதற்காக இந்தியாவை விரும்பத்தக்க உற்பத்தி இலக்காக மாற்ற அடிக்கல் நாட்டு விழாவின்போது நாம் உறுதியேற்றிருந்தோம். கடந்த ஆண்டு ஒட்டுமொத்த விநியோக சங்கிலியை சீரழித்த சர்வதேச பாதிப்புகளுக்கு இடையேயும் இந்தியாவின் ஏற்றுமதி 670 பில்லியன் டாலராக, அதாவது 50 லட்சம் கோடி ரூபாயாக பதிவானது.
கடந்த சில ஆண்டுகளில் நிகழ்ந்த இதுபோன்ற சாதனைகளால் ஊக்கமளிக்கப்பட்டு நமது ஏற்றுமதியின் இலக்குகளை தற்போது நாம் அதிகரித்திருப்பதுடன், அவற்றை அடைவதற்கான முயற்சிகளையும் இரட்டிப்பாக்கியுள்ளோம். இது போன்ற புதிய இலக்குகளை அடைவதற்கு ஒவ்வொருவரின் கூட்டு முயற்சியும் மிகவும் அவசியம். மீண்டும் உங்கள் அனைவருக்கும் எனது வாழ்த்துகளைத் தெரிவித்துக்கொள்கிறேன். மிக்க நன்றி!
பொறுப்புதுறப்பு: இது பிரதமர் உரையின் தோராயமான மொழிபெயர்ப்பாகும். பிரதமர் தமது உரையை இந்தியில் வழங்கியிருந்தார்.
குடியரசுத் துணைத் தலைவர் செயலகம்
இன்று இந்தியாவில் நடைபெறும் அற்புத வளர்ச்சிக்கு நீங்களும் பங்களியுங்கள்: போட்ஸ்வானாவில் உள்ள இந்தியர்களுக்கு குடியரசுத் துணைத் தலைவர் அழைப்பு
இன்று இந்தியாவில் நடைபெறும் அற்புத வளர்ச்சிக்கு வெளிநாடுவாழ் இந்தியர்களும் பங்களிக்கலாம் என்று குடியரசுத் துணைத் தலைவர் திரு. எம். வெங்கையா நாயுடு தெரிவித்தார். போட்ஸ்வானாவில் உள்ள இந்தியர்களிடம் உரையாற்றிய போது அவர் இவ்வாறு தெரிவித்தார்.
இந்த நிகழ்ச்சியில் பேசிய அவர், போட்ஸ்வானாவின் பன்முகத்தன்மை கொண்ட, பரந்த மற்றும் ஜனநாயக சமுதாயத்துடன் மட்டும் போட்ஸ்வானாவில் உள்ள இந்தியர்கள் ஒருங்கிணையவில்லை, கூடுதலாக, போட்ஸ்வானாவின் பொருளாதாரத்திற்கும் பெரும் பங்காற்றியுள்ளனர் என்று கூறினார்.
வெளிநாடுவாழ் இந்தியர்களுக்கு இந்திய அரசு பெரும் முக்கியத்துவம் அளிக்கிறது என்று கூறிய குடியரசுத் துணைத் தலைவர், அவர்களை இந்தியாவின் கலாச்சார தூதர்கள் என்று குறிப்பிட்டார். ‘உலகம் உங்களை இந்திய நன்மதிப்புகள் மற்றும் வாழ்க்கை முறையின் பிரதிநிதிகளாக பார்க்கிறது’ என்று அவர் கூறினார்.
இந்தியாவில் ஏற்படும் மாற்றங்களை கூர்ந்து கவனிக்குமாறு போட்ஸ்வானாவில் வாழும் இந்தியர்களை கேட்டுக்கொண்ட குடியரசுத் துணைத் தலைவர், இந்தியா வேகமாக மாறுகிறது, மேலும் இந்தியாவின் வர்த்தக சூழல் நாளுக்கு நாள் சிறப்பாக மேம்படுகிறது என்று கூறினார். மேலும், ‘இன்று இந்தியாவில் நடைபெறும் அற்புத வளர்ச்சிக்கு நீங்களும் எவ்வாறு பங்களிக்கலாம் என்று சிந்தியுங்கள்’ என்று கேட்டுக்கொண்டார்.
வெளிநாடுகளில் வாழும் இந்தியர்கள் இந்தியாவின் தகவலை உலகுக்கு கொண்டு சேர்க்க வேண்டும் என்றும், அதே நேரத்தில் அங்குள்ள சிறந்தவற்றை இந்தியாவிற்கு கொண்டுவர வேண்டும், அப்போதுதான் நமது நாடு வேகமாக வளர்ச்சி அடையும் என்றும் அவர் தெரிவித்தார்.
மத்திய சமூக நீதி மற்றும் அதிகாரம் அளித்தால் துறை இணை அமைச்சர் திரு. கிருஷ்ணன் பால் குர்ஜர் உள்ளிட்ட பலர் இந்த நிகழ்ச்சியில் பங்கேற்றனர்.
குடியரசுத் துணைத் தலைவரின் முழு உரையை www.pib.nic.in என்ற இணைய தளத்தில் பார்க்கலாம்.
எரிசக்தி அமைச்சகம்
நேபாளத்தில் 679 மெகாவாட் லோயர் அருண் நீர்மின் உற்பத்தித் திட்டம்: இந்தியா-நேபாளம் இடையே புரிந்துணர்வு ஒப்பந்தம் கையெழுத்து
நேபாளத்தில் 679 மெகாவாட் லோயர் அருண் நீர்மின் உற்பத்தித் திட்டத்தை செயல்படுத்துவதற்காகஇந்திய எரிசக்தி அமைச்சகத்தின் கீழ் பொதுத்துறை நிறுவனமாக செயல்படும் சட்லஜ் ஜல் வித்யுத் நிகாம்  மற்றும் நேபாளத்தின் காத்மாண்டுவில் உள்ள நேபாள முதலீட்டு வாரியத்திற்கும் இடையே புரிந்துணர்வு ஒப்பந்தம் கையெழுத்தாகியுள்ளது.
இந்திய அரசின் எரிசக்தி அமைச்சகத்தின் ஆதரவுடன் சர்வதேச ஏலத்தில் இதர அண்டை நாடுகளின் நிறுவனங்களை வீழ்த்தி எஸ்ஜேவிஎன் நிறுவனம் இந்தத் திட்டத்தை வென்றுள்ளது.
நேபாள நாட்டின் துணை பிரதமர் திரு பிஷ்ணு பிரசாத் பாடல் மற்றும் இந்திய தூதர் திரு வினய் மோகன் க்வாத்ரா ஆகியோர் முன்னிலையில் எஸ்ஜேவிஎன் நிறுவனத்தின் தலைவர் மற்றும் மேலாண் இயக்குநர் திரு நந்த் லால் ஷர்மா மற்றும் நேபாள முதலீட்டு வாரியத்தின் தலைமை நிர்வாக அதிகாரி திரு சுசில் பட்டா ஆகியோர் இந்தப் புரிந்துணர்வு ஒப்பந்தத்தில் கையெழுத்திட்டனர்.
லோயர் அருண் நீர்மின் உற்பத்தித் திட்டம், நேபாளத்தின் சங்குவசபா மற்றும் போஜ்பூர் மாவட்டங்களில் அமைந்துள்ளது. இந்தத் திட்டத்தில் நீர் தேக்கம் அல்லது அணைகள் அமைக்கப்படாது. 4 ஃபிரான்சிஸ் வகை சுழலிகளை இந்தத் திட்டம் கொண்டிருக்கும். இத்திட்டம் நிறைவடைந்த பிறகு ஆண்டிற்கு 2970 மில்லியன் அலகு மின்சாரம் உற்பத்தி செய்யப்படும். கட்டுமான பணிகள் தொடங்கியது முதல் 4 ஆண்டுகளுக்குள் இத்திட்டத்தை நிறைவேற்ற இலக்கு நிர்ணயிக்கப்பட்டுள்ளது. கட்டுமானம் உரிமை இயக்கம் மாற்ற அடிப்படையில் 25 ஆண்டுகளுக்கு இத்திட்டம் எஸ்ஜேவிஎன் நிறுவனத்திற்கு ஒதுக்கப்பட்டுள்ளது.
இந்த நிறுவனத்தின் தற்போதைய உற்பத்தித் திறனான 2016.51 மெகாவாட்டை 2023-ம் ஆண்டில் 5000 மெகாவாட்டாகவும், 2030-ஆம் ஆண்டில் 12,000 மெகாவாட்டாகவும், 2040-ஆம் ஆண்டில் 25,000 மெகாவாட்டாகவும் அதிகரிக்க திட்டமிடப்பட்டுள்ளது. நீர் மின்சாரம், காற்றாலை மின்சாரம், சூரிய மின் சக்தி மற்றும் அனல் மின்சாரம் உள்ளிட்ட பல்வேறு எரிசக்தியின் உற்பத்தியில் இந்த நிறுவனம் ஈடுபட்டு வருகிறது.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://www.pib.gov.in/PressReleasePage.aspx?PRID=1734812
----
(Visitor Counter : 209
பஞ்சாயத்து ராஜ் அமைச்சகம்
பஞ்சாயத்துக்களை நவீனமயமாக்கல்
நாடாளுமன்றத்தின் மக்களவையில் உறுப்பினரின் கேள்விக்கு இன்று எழுத்துப்பூர்வமாக பதிலளித்த மத்திய பஞ்சாயத்து ராஜ் இணை அமைச்சர் திரு. கபில் மோரேஷ்வர் பாடில் கீழ்காணும் தகவல்களை அளித்தார்.
பஞ்சாயத்து என்பது மாநிலப் பிரிவில் இருப்பதால், கிராம பஞ்சாயத்துக்களுக்கு உள்கட்டமைப்பு வசதிகளை வழங்குவது மாநில அரசின் பொறுப்பாகும். இருப்பினும், ராஷ்ட்ரிய கிராம் ஸ்வராஜ் அபியான் மறுசீரமைக்கப்பட்ட திட்டத்தின் கீழ், மாநில அரசுகளின் முயற்சிகளுக்கு இந்த அமைச்சகம் துணைபுரிகிறது.
கிராம பஞ்சாயத்து பவன்கள், கணினிகள் மற்றும் சாதனங்கள் போன்ற சில உள்கட்டமைப்பு வசதிகளுக்கு மாநில அரசுகளுக்கு அமைச்சகம் நிதியுதவி அளித்து வருகிறது. பஞ்சாயத்து ராஜ் நிறுவனங்களின் திறன் மேம்பாட்டிற்கும் மாநிலங்களின் கோரிக்கையின் பேரில் நிதியுதவி வழங்கப்படுகிறது.
மாவட்ட மற்றும் கிராம பஞ்சாயத்துக்களை நவீனமயமாக்குவதற்கான நடவடிக்கையாக, இ-கிராமஸ்வராஜ் மற்றும் பிற மின் ஆளுமை பயன்பாடுகளை இ-பஞ்சாயத் மிஷன் பயன்முறை திட்டத்தின் கீழ் பஞ்சாயத்து ராஜ் அமைச்சகம் செயல்படுத்துகிறது.
திட்டமிடல், பட்ஜெட், செயல்படுத்தல், கணக்கு, கண்காணிப்பு, சமூக தணிக்கை மற்றும் சான்றிதழ்கள், உரிமங்கள் போன்ற குடிமக்களின் சேவைகளை வழங்குதல் ஆகியவற்றுக்கு இது உதவும். வெளிப்படைத்தன்மை, பொறுப்புக்கூறல் மற்றும் பஞ்சாயத்து அளவில் நிர்வாகத்தை மேம்படுத்துதல் ஆகியவற்றை இதன் மூலம் அடையலாம்.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1781315
(Visitor Counter : 132
தேர்தல் ஆணையம்
வாக்காளர்கள் தேர்தலில் பங்கேற்பதை வலியுறுத்தி தேர்தல் ஆணையம் விழிப்புணர்வு சைக்கிள் பேரணி
புனேவில் வாக்காளர்கள் தேர்தலில் பங்கேற்பதை வலியுறுத்தி தேர்தல் ஆணையம் சார்பில் பல்வேறு விழிப்புணர்வு நிகழ்வுகளில் ஒன்றான சைக்கிள் பேரணி தொடங்கி வைக்கப்பட்டது. தலைமைத் தேர்தல் ஆணையர் திரு ராஜீவ் குமார் மற்றும் தேர்தல் ஆணையர் திரு அனுப் சந்திர பாண்டே ஆகியோர் சைக்கிள் பேரணியில் பங்கேற்றனர். இந்த விழிப்புணர்வு நிகழ்வின் கருப்பொருள் 'பங்கேற்புத் தேர்தலுக்கான வாகனத்தை நகர்த்துங்கள்' என்பதாகும். இந்த சைக்கிள் பேரணி பாலேவாடியில் உள்ள ஸ்ரீ ஷிவ் சத்ரபதி விளையாட்டு மைதானத்தில் இருந்து தொடங்கியது.
இந்த பேரணியை திருநங்கைகள், மாற்றுத்திறனாளிகள், பெண்கள், இளைஞர்கள் உள்ளிட்ட பல்வேறு வகையான வாக்காளர்கள் கொடியசைத்து தொடங்கி வைத்தனர். திரைப்படத்துறையைச் சேர்ந்த நாகராஜ் மஞ்சுளே, ஒலிம்பிக் போட்டிகளில் பங்கேற்ற அஞ்சலி பகவத், மனோஜ் பிங்கலே, அஜித் லக்ரா மற்றும் திருநங்கை ஆர்வலர் சான்வி ஜெத்வானி உட்பட பல பிரபலங்கள் மற்றும் பொதுமக்கள் இந்த பேரணியில் பங்கேற்றனர். 'வாக்காளர் யாரும் பின்வாங்கக்கூடாது' என்ற செய்தியை பரப்பவும், ஜனநாயக அமைப்பில் தேர்தலில் பங்கேற்பதன் முக்கியத்துவம் பற்றிய விழிப்புணர்வை ஏற்படுத்தவும். நகரின் முக்கிய பகுதிகளில் இந்த சைக்கிள் விழிப்புணர்வு பேரணி நடைபெற்றது.
இந்த நிகழ்வில் தலைமை தேர்தல் ஆணையர் திரு ராஜீவ் குமார் பேசும்போது, நகரப்புறங்களில் உள்ள அனைத்து வாக்காளர்களும் தாமாக முன்வந்து தங்களது ஜனநாயக கடமைகளில் ஒன்றான தேர்தலில் பங்கேற்று தங்களது வாக்குகளை கண்டிப்பாக செலுத்தவேண்டும். இதுபோன்ற பல்வேறு விழிப்புணர்வு நிகழ்ச்சிகள் ஏற்பாடு செய்யப்பட்டதன் நோக்கமே நகரப்புறங்களில் வாக்காளர்கள் அதிகளவில் வாக்களிக்க வேண்டும் என்றார்.
PIB Headquarters
மார்ச் 2-ஆம் தேதியன்று வேலூரில் சிறப்பு பாஸ்போர்ட் முகாம்
பொது மக்களின் தேவையை பூர்த்தி செய்யவும், நேர்காணலுக்கான நேரம் நீட்டிக்கப்பட்டதன் காரணமாக அடிக்கடி பயணம் செய்வோர் தங்களது விண்ணப்பங்களை சமர்ப்பிக்க ஏதுவாகவும், மார்ச் 2-ஆம் தேதி சனிக்கிழமை அன்று, வேலூரில் உள்ள அஞ்சலக பாஸ்போர்ட் சேவை மையத்தில் சிறப்பு பாஸ்போர்ட் முகாமிற்கு ஏற்பாடு செய்யப்பட்டுள்ளது. இந்த முகாமினை சென்னையில் உள்ள மண்டல பாஸ்போர்ட் அலுவலகம் நடத்துகிறது.
02.03.2019 சனிக்கிழமை அன்று நடைபெறும் முகாமிற்கான சந்திப்பு நேர ஒதுக்கீடு நாளை  பிற்பகல் 2.30 மணிக்கு தொடங்கும்.
வேலூரில் உள்ள அஞ்சலக பாஸ்போர்ட் சேவை மையம்  சனிக்கிழமை அன்று மற்ற பணி நாட்களைப் போல செயல்படும். விண்ணப்பதாரர்களுக்கு ஒதுக்கப்பட்ட நேரத்தின் அடிப்படையில் விண்ணப்பங்கள் ஏற்றுக் கொள்ளப்படும். இந்த முகாமின் மூலம் சுமார் 70 விண்ணப்பதாரர்கள் பயனடைவார்கள் என்று எதிர்பார்க்கப்படுகிறது.
இந்த பாஸ்போர்ட் முகாமில் பங்கு பெற அனைத்து விண்ணப்பதாரர்களும் www.passportindia.gov.in என்ற அதிகாரபூர்வ இணையதளத்தில் மூலம் பதிவு செய்ய வேண்டும். ஏ.ஆர்.என்.  உருவாக்கி இணையதளத்தின் வழியே உரிய கட்டணத்தைச் செலுத்தி பின்னர் சந்திப்பதற்கான நேரத்தைப் பெற்றுக் கொள்ளலாம். இந்த முகாமில் பங்கு பெறும் விண்ணப்பதாரர்கள், பார்வை நேரம் மற்றும் ஏ.ஆர்.என். விவரங்களை அச்சிட்ட வடிவத்தில் வேலூர் அஞ்சலக பாஸ்போர்ட் சேவை மையத்திற்குக் கொண்டு வர வேண்டும். தேவையான அசல் ஆவணங்களையும் சுயசான்று அளிக்கப்பட்ட இரண்டு நகல்களையும் கொண்டு வர வேண்டும். புதிய மற்றும் மறுவெளியீட்டுக்கான விண்ணப்பங்கள் மட்டுமே ஏற்றுக் கொள்ளப்படும்.
முகாம் நாளன்று அவரவருக்கு ஒதுக்கப்பட்ட நேர அடிப்படையில் மட்டுமே விண்ணப்பங்கள் ஏற்கப்படும். நேர்காணலுக்காக நிறுத்தி வைக்கப்பட்டுள்ள மற்றும் நிராகரிக்கப்பட்டுள்ள டோக்கன்கள் இந்த முகாமின்போது பரிசீலிக்கப்படமாட்டாது.